VAIO-käyttöopas

Viite

# Lepotilaan liittyviä huomautuksia

Lue seuraavat varotoimien kuvaukset ennen lepotilan käyttämistä.

- Kaikki sovellukset eivät ehkä tue lepotilan käyttämistä. Jos käytät tällaisia sovelluksia, sulje ne, ennen kuin asetat VAIO-tietokoneen lepotilaan.

- Kaikki USB-laitteet eivät ehkä tue lepotilan käyttämistä. Kun VAIO-tietokone palautetaan lepotilasta, se ei ehkä tunnista tällaisia USB-laitteita kytkettyjen USB-laitteiden tyypin ja määrän mukaan.
  Jos tietokoneen asettaminen lepotilaan ei onnistu, irrota kaikki USB-laitteet ja yritä uudelleen.

- Jos VAIO-tietokone siirtyy lepotilaan, kun Windows tai tietokone toimii epävakaasti, lepotilasta palautuminen ei ehkä onnistu. Seuraavat toimet ovat suositeltuja:

- Ennen kuin asetat VAIO-tietokoneen lepotilaan, tallenna tiedostot ja sulje käynnissä olevat sovellukset.

- Sammuta VAIO-tietokone säännöllisesti.

- VAIO-tietokoneen asettaminen lepotilaan ei välttämättä onnistu Windows-käyttöjärjestelmän tilan takia.

- Jos VAIO-tietokone siirtyy lepotilaan tehtävää suoritettaessa, kuten DVD-levylle kirjoitettaessa, tehtävä saattaa keskeytyä.

- Oletusarvoisilla lepotila-asetuksilla tietokoneen tila tallennetaan omistetulle osiolle VAIO-tietokoneen siirtyessä lepotilaan. Et kuitenkaan voi salata tätä osiota Windows BitLocker-asemansalaus -salauksella tai muulla aseman salausominaisuudella.
  Suosittelemme painokkaasti, että jos käytät aseman salaustoimintoa, palautat ensin tietokoneen asetuksin, joilla ei luoda omistettua osiota, jotta tiedot eivät jää salaamattomiksi. [Tietoja]

Aiheeseen liittyvää
Lepotilan käyttäminen
Virtalähteen käyttöön liittyviä huomautuksia
Akun käyttöön liittyviä huomautuksia